Celypha

Celypha er en slekt i sommerfuglfamilien viklere (Tortricidae) som hører til undergruppen Olethreutinae. Medlemmene i denne slekten ble tidligere regnet til den dengang svært artsrike slekten Olethreutes, og blir fortsatt noen ganger regnet til Phiaris. Det er beskrevet 26 arter på verdensbasis, 10 av dem er funnet i Norge.

 Utseende 
Stort sett middelsstore (vingespenn 12-20 millimeter), vanligvis kontrastrikt tegnede viklere. Forvingene er oftest grå eller brunlige med to lysere tverrbånd, det ytre av disse danner ofte en "Y".

 Levevis 
Artene i denne slekten har et vidt spekter av levevis. Noen arter, for eksempel olivenprydvikler (Celypha lacunana), er generalister som kan bruke et vidt spekter av næringsplanter. En gruppe av arter, blant andre sveveprydvikler (Celypha rurestrana ), lever på røttene av planter i kurvplantefamilien. Det finnes også arter som lever på litt uvanlige næringsplanter til viklere å være, for eksempel sneller (snelleprydvikler, Celypha tiedemanniana) og moser.
Ingen av disse artene er regnet som betydelige skadedyr.

 Utbredelse 
Denne slekten har en holarktisk utbredelse.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 Underfamilien Olethreutinae
 gruppe Olethreutini
 slekten Celypha Hübner, 1825 – 10 arter i Norge
 karminprydvikler, Celypha rufana (Scopoli, 1763)
 løvetannprydvikler, Celypha striana (Denis & Schiffermüller, 1775)
 purpurprydvikler, Celypha rosaceana (Schläger, 1847)
 sveveprydvikler, Celypha rurestrana (Duponchel, 1843)
 engprydvikler, Celypha cespitana (Hübner, 1817)
 snelleprydvikler, Celypha tiedemanniana (Zeller, 1845)
 olivenprydvikler, Celypha lacunana (Denis & Schiffermüller, 1775)
 spireaprydvikler, Celypha siderana (Treitschke, 1835)
 serpentinprydvikler, Celypha rivulana (Scopoli, 1763)
 moseprydvikler, Celypha aurofasciana (Haworth, 1811)
 Arter funnet i Europa, men ikke i Norge:
 Celypha anatoliana (Caradja, 1916)
 Celypha capreolana (Herrich-Schäffer, 1851)
 Celypha doubledayana (Barrett, 1872)
 Celypha ermolenkoi Kostyuk, 1980
 Celypha flavipalpana (Herrich-Schäffer, 1851)
 Celypha woodiana (Barrett, 1882)
 Arter ikke funnet i Europa:
 Celypha conflictana (Kennel, 1901)
 Celypha constructa (Meyrick, 1922)
 Celypha cornigerus (Oku, 1968)
 Celypha erythrana (Tengstrom, 1848)
 Celypha hydrangeana (Kuznetzov, 1969)
 Celypha kostjukorum Budashkin & Dubatolov, 2006
 Celypha kurilensis (Oku, 1965)
 Celypha perfracta Diakonoff, 1983
 Celypha pseudalarixicola Liu & Fang in Jianwen & Liu, 1992
 Celypha sistrata (Meyrick, 1911)

 Kilder 
 Fauna Europaea Web Service (2004) Fauna Europaea version 1.1, www.faunaeur.org 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Olethreutini
Kategori:Sommerfugler formelt beskrevet i 1825
Kategori:Dyr formelt beskrevet av Jacob Hübner